Diari Oficial de la Generalitat Valenciana


Sumari del DOGV 5451, del 15-02-2007 (2007/1850)

RESOLUCIÓ de 1 de febrer del 2007, del president del Consell Valencià de l'Esport, per la que s'establixen les bases reguladores per a les subvencions al foment de l'esport federat en la Comunitat Valenciana, i es convoquen les corresponents a l'any 2007.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1850


Data del document
:   01-02-2007

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * suport econòmic
    * organització esportiva
    * ajuda pública
    * associació
    * esport

La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, establix en l'article 34 que "les federacions esportives exerciran per delegació funcions públiques de caràcter administratiu, actuant, en este cas, com a agents de l'administració autonòmica". Així mateix, en l'article 40.1 assenyala que "El Govern Valencià facilitarà a les federacions esportives de la Comunitat Valenciana els recursos econòmics per al compliment de les seues funcions, dins dels límits establits en els Pressupostos de la Generalitat, i establirà els mecanismes de control dels seus comptes per mitjà de la pràctica d'auditories o altres mesures que s'establisquen".
La Llei 3/2006, de 12 de maig, de la Generalitat, de Creació del Consell Valencià de l'Esport establix en l'article 3 les funcions del mateix, entre les que s'arrepleguen les següents:
. Coordinar i ajudar al funcionament de les federacions esportives de la Comunitat Valenciana.
. Atorgament de subvencions
. Fomentar els esports autòctons.
. Fomentar les activitats físiques i l'esport entre els discapacitats físics, psíquics i sensorials i aquells altres col·lectius que necessiten d'especial atenció
En virtut d'això, i el que preveu el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana i en la Llei 38/2003, de 17 de novembre, General de Subvencions, (BOE núm. 276 de 18.11.2003) , decrete:
Apartat únic. Objecte
L'objecte de la present resolució és aprovar les bases reguladores de les subvencions a les federacions esportives de la Comunitat Valenciana, que s'acompanyen com Annex I.
DISPOSICIÓ ADDICIONAL ÚNICA
Es convoca la concessió de subvencions a les federacions esportives valencianes per a activitats incloses en els seus plans o programes ordinaris a realitzar l'any 2007, d'acord amb les determinacions següents:
L'import global màxim destinat a atendre les subvencions a què es referix esta resolució és de 1.250.000 euros a càrrec del capitol IV del pressupost del Consell Valencià de l'Esport, línia T0107000 per a l'any 2007.
Pel que fa al procediment, documentació i criteris per a la concessió, caldrà ajustar-se al que disposa la present Resolució.
DISPOSICIÓ FINAL ÚNICA
La present resolució produirà efectes el dia de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciós administrativa, la present resolució, que posa fi a la via administrativa, podrà ser recorreguda potestativament en reposició, o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del President del Consell València de l'Esport, en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.
València, a 1 de febrer de 2007.- El president del Consell Valencià de l'Esport, p.d. Resolució de 29.12.2006, DOCV núm. 5.435, el secretari autonòmic d'Esport i Vicepresident del Consell Valencià de l'Esport: David Serra Cervera.
ANNEX I
Bases reguladores per a la concessió de subvencions per al foment de l'esport federat de la Comunitat Valenciana
1. Objecte
En compliment del que disposa l'article 40.1 de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, les subvencions públiques a favor de les federacions esportives de la Comunitat Valenciana tenen com a objecte afavorir el compliment de les funcions públiques de caràcter administratiu que exercixen per delegació.
La present resolució té com a objecte establir les bases reguladores per a la concessió de subvencions per al foment de l'esport federat.
2. Conceptes subvencionables
Els conceptes subvencionables són els següents:
a) Programa I: La gestió i funcionament ordinari, relatius al funcionament bàsic de l'organització federativa (personal d'administració, material d'oficina, lloguers, subministraments, tributs, reunions dels òrgans de govern i representació, publicacions, etc.) .
b) Programa II: L'organització, promoció i desenvolupament d'activitats esportives ordinàries, així com altres iniciatives esportives que tinguen com a finalitat la promoció esportiva.
A estos efectes es consideraran com a activitats esportives ordinàries, les competicions esportives organitzades per iniciativa de la pròpia federació esportiva, en col·laboració amb la seua Federació Espanyola, o a proposta de clubs i altres entitats esportives públiques o privades, dins de les competències de la pròpia federació Autonòmica, i que no estiguen previstes en altres convocatòries d'ajudes.
3, Gastos exclosos de finançament a càrrec de la subvenció concedida
a) Activitats, els gastos de les quals estan exclosos de finançament a càrrec d'esta subvenció, per la seua finalitat o per estar prevista en altres convocatòries d'ajudes:
Jocs Esportius de la Comunitat Valenciana.
Programes de Tecnificació, Especialització i Formació Esportiva.
Ajudes per a material immobilitzat.
Plans d'Especialització esportiva de Cheste.
Centres Especialitzats de Tecnificació Esportiva i Alt Rendiment
Esdeveniments Esportius Especials organitzats a la Comunitat Valenciana
Cursos de Formació de Tècnics Esportius.
Seleccions autonòmiques.
Campanyes de promoció, específiques de determinats esports.
b) Igualment, queden exclosos de finançament a càrrec d'esta subvenció, els gastos derivats d'explotacions econòmiques, que no coincidisquen amb l'objecte social o finalitat específica de les federacions.
c) Gastos exclosos de finançament a càrrec de la subvenció concedida per la seua naturalesa:
Queden exclosos de la possibilitat del seu finançament a càrrec de fons procedents de la subvenció objecte d'esta resolució, els gastos ocasionats per:
- Adquisició d'Immobilitzat material o immaterial, de qualsevol tipus.
- Adquisició de béns destinats a la venda
- Aportacions a sistemes complementaris de pensions.
- Tributs ocasionats per la realització d'activitats econòmiques no exemptes de tributació pels rendiments obtinguts. S'exclouen ací els tributs locals que hagen de satisfer les federacions autòctones, no declarades d'utilitat pública, o aquelles no acollides al règim fiscal especial establit en la Llei 49/02, de 23 de desembre.
- Remuneracions o compensacions econòmiques als membres dels òrgans de govern i representació, en raó del seu càrrec.
- Multes i recàrrecs per pròrroga o apremi imposat per qualsevol administració pública.
- Bitllets emesos i no utilitzats, excepte justificació raonada.
- Gastos extres d'hotel (telèfon, alcohol, vídeos, tabac, propines, etc.)
- Indemnitzacions per raó de servici que superen les quanties màximes establides per la legislació vigent de l'Impost sobre la Renda de la Persones Físiques (Q.X.A.J.) En cas de presentar-se es computaran exclusivament per les dites quanties màximes.
- Gastos sumptuaris (tabac, regals, menjars o estades en establiments considerats de luxe, etc.) no imprescindibles als fins federatius.
- Gastos socials (beques, primes per assegurança de vida, etc.), excepte la quota a la Seguretat Social i la resta de cotitzacions socials.
- Gastos financers derivats de la mala gestió (descoberts, demores, etc.)
- Gastos publicitaris que no vagen acompanyats d'un exemplar de l'element publicitari (cartell, fullet, etc.)
- Indemnitzacions per acomiadament.
- Bestretes reintegrables.
- Gastos d'altres exercicis (els meritats en anys diferents al de l'aplicació de la subvenció o en data posterior al termini de justificació anual) .
- Subvencions o ajudes dineràries a fons perdut a qualsevol estament federatiu.
- Manteniment d'instal·lacions esportives gestionades per federacions.
d) Així mateix, tots aquells gastos ocasionats per activitats que es financen amb aportacions directes d'esportistes, clubs, tècnics o jutges (expedició de llicències, concursos, assegurances, cursos de formació, etc) .
e) Respecte de l'Impost sobre el Valor Afegit (IVA) , caldrà ajustar-se a allò que s'ha disposat a continuació:
- Si la Federació esportiva només realitza operacions declarades exemptes, en virtut del que disposa l'article 20. U.13é de la Llei 37/1992, de 28 de desembre, de l'Impost sobre el Valor Afegit, es podrà justificar íntegrament a càrrec de la subvenció concedida, l'IVA suportat.
- Si la Federació esportiva realitza també operacions no declarades exemptes, només podrà justificar a càrrec de la subvenció concedida, l'IVA suportat no deduïble, derivat d'eixes operacions, per aplicació del percentatge de prorrata que se li aplique.
4. Beneficiaris
Podran ser beneficiaris de les subvencions regulades a través de la present Resolució, les federacions esportives valencianes, inscrites en el Registre d'Entitats Esportives de la Comunitat Valenciana, i que reunisquen els requisits per a obtindre tal condició de beneficiari, d'acord amb l'article 13 de la Llei 38/2003, de 17 de novembre, General de Subvencions.
5. Sol·licituds, documentació i termini
Les sol·licituds de les subvencions regulades en la present Resolució, dirigides al titular del Consell Valencià de l'Esport, hauran d'ajustar-se al model que figura com Annex II.
Les sol·licituds es presentaran preferentment en el registre del Consell Valencià de l'Esport, siti al carrer del Professor Beltrán Báguena 5, tercera planta, 46050 València, en la Delegació Territorial d'Esports de València, carrer Avellanes 14; en la Delegació Territorial d'Esports d'Alacant, C/ Jaime Segarra, 6, entlo.; en la Delegació Territorial d'Esports de Castelló, Av. del Mar, 23, o bé en els registres dels altres òrgans i en les oficines que corresponguen, de conformitat amb el que establixen els articles 38.4 de la Llei 30/1992, de 26 de novembre.
Quan la sol·licitud no es presente en cap dels registres del Consell Valencià de l'Esport, es recomana avisar per fax al número 144 651 272.
Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de sol·licitud.
La sol·licitud haurà de ser subscrita pel president de la federació esportiva corresponent, havent d'anar acompanyada de la documentació següent:
A) Documentació genèrica:
a) Còpia cotejada del Document Nacional d'Identitat del president de la federació.
b) Declaració responsable de no estar sotmés en els supòsits de prohibició per a ser beneficiari, Annex III, 1.
c) Declaració expressa responsable sobre concessió o sol·licitud d'altres ajudes per a la mateixa finalitat procedents de qualssevol Administracions o Ens públics o privats, nacionals o internacionals, Annex III, 2.
d) Manteniment de Tercers (dades bancàries) . S'indicarà el compte bancari, a nom de la federació, en el qual se sol·licita l'ingrés de la subvenció.
Només quan es tracte d'un compte nou, no inclos en el fitxer de tercers de la Generalitat, es presentarà la fitxa de manteniment de tercers per a la seua alta oportuna, annex IV.
e) Acreditació d'estar al corrent en les obligacions tributàries i Seguretat Social. En la sol·licitud, l'entitat interessada, podrà optar per presentar les certificacions oportunes o autoritzar a l'òrgan gestor per a demanar els certificats a emetre per l'Agència Estatal d'Administració Tributària, Tresoreria General de la Seguretat Social i Conselleria d'Economia, Hisenda i Ocupació corresponent.
f) Qualsevol altra documentació que, si és el cas, establisquen les Resolucions anuals de convocatòria
B) Documentació específica:
a) Pla de l'Esport Federat, en el que estaran inclosos els programes i activitats esportives, calendari i objectius perseguits per la federació per a l'any corresponent.
b) Pressupost complet de les activitats dels programes I i II, amb expressió dels ingressos i dels gastos, aportat per mitjà del model Resum, annex V.
c) Certificació expedida pel Secretari amb el vistiplau del President de la federació, on es continguen els acords adoptats per l'Assemblea o la Junta Directiva federativa relatius a l'aprovació tant del Pressupost com del Pla esportiu.
La documentació que acompanye a la sol·licitud haurà de presentar-se en document original, excepte en els casos en què s'ha contemplat expressament la possibilitat de còpia per al seu confrontació, d'acord amb el que establix l'article 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
El termini de presentació de sol·licituds serà l'establit en les corresponents convocatòries anuals.
El termini de presentació de les sol·licituds d'ajudes per a l'any 2007 serà fins al 15 de març del 2007.
No seran admeses a tràmit les sol·licituds que es presenten fora del termini establit en el paràgraf anterior, resolent-se la inadmissió de les mateixes, que haurà de ser notificada als interessats en els termes previstos en l'article 59 de la Llei 30/1992, de 26 de novembre.
6. Esmena de sol·licituds.
Si les sol·licituds no reuniren els requisits exigits o no s'acompanyaren els documents preceptius, es requerirà als interessats perquè, de conformitat amb el que establix l'article 71 de la Llei 30/1992, de 26 de novembre, en el termini de deu dies esmenen la falta o acompanyen els documents preceptius amb la indicació que, si així no ho feren, li'ls tindrà per desistits de la seua petició, prèvia resolució que haurà de ser dictada en els termes previstos en l'article 42.1 de la referida Llei.
7. Tramitació i resolució
L'òrgan encarregat de la instrucció del procediment serà el Consell Valencià de l'Esport, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.
Una comissió d'avaluació i selecció, constituïda a este efecte, examinarà les sol·licituds i elaborarà una relació dels beneficiaris, pressupostos aprovats per programes i quanties a subvencionar.
Esta comissió, a través del seu president, elevarà el vicepresident del Consell Valencià de l'Esport, la proposta de selecció de sol·licituds.
A la vista de la proposta de resolució formulada, el vicepresident del Consell Valencià de l'Esport, dictarà la corresponent resolució en el termini màxim de 6 mesos, comptat a partir de la data de publicació de la convocatòria.
Transcorregut este termini sense que s'haguera dictat i notificat resolució expressa, les sol·licituds podran entendre's desestimades per silenci administratiu.
La resolució serà publicada en el DOCV i notificada individualment.
8. Criteris de valoració.
La concessió o denegació, si és el cas, de les subvencions, així com la seua quantificació econòmica, es durà a terme atenent als criteris següents:
1. El grau d'execució dels plans, programes i pressupostos de l'any anterior.
2. Modalitats i especialitats esportives gestionades.
3. Consideració o no com a esport olímpic o autòcton de les modalitats esportives gestionades.
4. Grau d'implantació territorial, nombre d'afiliats a la federació i participants en els Campionats d'Esport Base.
5. Capacitat d'autofinançament.
6. Organització de Campionats a la Comunitat Valenciana en l'última temporada esportiva.
7. Actuacions d'àmbit autonòmic i provincial que afavorisquen el foment, la promoció i la divulgació de la modalitat esportiva corresponent; la consolidació de les estructures federatives i el seu suport de gestió, organització i manteniment del desenvolupament esportiu federat; la modernització de les estructures federatives i l'ús de noves tecnologies. Es valorarà el projecte esportiu presentat.
9. Termini d'execució de les accions
Les accions a subvencionar hauran de realitzar-se durant el període de l'1 de gener al 20 de desembre de l'any corresponent a la respectiva convocatòria.
10. Procediment de concessió
El procediment de concessió de subvencions es realitzarà en règim de concurrència competitiva.
L'avaluació i selecció de les sol·licituds es realitzarà prenent en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que disposa l'article 84.4 de la Llei 30/1992, de 26 de novembre.
Els procediments de concessió se substanciaran d'acord amb les normes generals dels procediments administratius iniciats per mitjà de la resolució de convocatòria, tenint en compte les regles següents:
a) El procediment s'entendrà iniciat des de la data de la convocatòria, comptant-se des de la dita data el termini màxim establit per a resoldre i notificar la resolució expressa de la sol·licitud.
b) La subvenció sol·licitada es concedirà en comparació amb altres sol·licituds, sempre que es complisquen els requisits determinats en les bases reguladores de la concessió i que existisca consignació pressupostària per a això.
11. Finançament de les activitats subvencionades
L'aportació de fons propis al programa subvencionat haurà d'acreditar-se en el comptes justificatiu de la subvenció, conforme a l'article 30.4, de la Llei 38/2003, de 17 de novembre, General de Subvencions.
Les subvencions que s'atorguen a l'empara de les presents bases reguladores seran compatibles amb altres subvencions, ajudes, ingressos o recursos per a la mateixa finalitat, procedents de qualssevol Administracions o ens públics o privats, nacionals, de la Unió Europea o d'organismes internacionals, sense perjuí del que disposa el paràgraf següent.
L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
12. Obligacions dels beneficiaris
Les federacions esportives subvencionades queden obligades a la realització, justificació, difusió de l'activitat i resta de condicions previstes en els articles 14 i 18.4 de la Llei 38/2003, de 17 de novembre, General de Subvencions, així com a la rendició davant del Consell Valencià de l'Esport, dels comptes anuals de l'exercici anterior, en compliment del que disposa la L.G.S., i l'article 46 del Decret 60/1998, de 5 de maig, del Govern Valencià.
13. Justificació, forma i seqüència del pagament
13.1 La justificació de la subvenció es realitzarà d'acord amb allò que s'ha estipulat en l'article 30 de la Llei 38/2003, de 17 de novembre, General de Subvencions, i revestirà la forma de comptes justificatiu, consistent en una certificació del gasto realitzat per mitjà de l'Annex VI.1, acompanyada d'una relació individualitzada, Annex VI.2, de tots els gastos corresponents al pressupost de cada programa subvencionat i aprovat en la resolució de concessió, encara quan l'import de la subvenció siga inferior, degudament ordenats i numerats, amb especificació dels perceptors i els imports corresponents, fent constar que les factures justificatives corresponen efectivament a pagaments realitzats i derivats de la finalitat per a la que va ser concedida la subvenció.
Les factures que abonen els gastos justificats quedaran en poder de la federació a disposició del Consell Valencià de l'Esport i de la Intervenció General de la Generalitat.
13.2 El pagament de les subvencions s'efectuarà amb l'aprovació prèvia dels comptes justificatius presentats pel beneficiari, d'una sola vegada o diverses.
La primera part de la justificació es realitzarà obligatòriament, per un import com a mínim del 25% del total del pressupost aprovat en la resolució de concessió, i abans del 15 d'octubre de l'any corresponent.
El termini límit de presentació de la certificació i comptes justificatiu de la resta de gastos, per a la percepció del total de la subvenció, conclourà el 20 de desembre de cada any.
13.3 La quantitat a abonar com a subvenció serà proporcional a la part justificada del pressupost. Si es justifica una part del pressupost, es percebrà la mateixa part proporcional de la subvenció concedida.
13.4 No podrà proposar-se el pagament de subvencions a beneficiaris que no hagen justificat en temps i forma les subvencions concedides, no es troben al corrent de les seues obligacions tributàries o enfront de la Seguretat Social; o que siguen deutors de la Comunitat Valenciana per qualsevol altre ingrés de Dret Públic.
13.5 El pagament s'efectuarà per mitjà de transferència bancària al compte que el sol·licitant haja indicat en la sol·licitud.
14. Bestreta de la subvenció
14.1 Amb la sol·lictud prèvia expressa de l'entitat beneficiària, podrà anticipar-se el pagament d'estes ajudes d'acord amb el règim previst per a les transferències corrents regulat en l'article 47 bis del Text Refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991:
- Fins a un 40% de l'import de la mateixa podrà alliberar-se immediatament una vegada concedida.
- La resta s'abonarà una vegada es justifique per part del beneficiari el compliment del que convé.
14.2 Per al supòsit de bestreta de pagament sobre la subvenció concedida, haurà de constituir-se amb anterioritat garantia per un import igual a què s'anticipa.
Les garanties a aportar pels beneficiaris es constituiran en alguna de les formes següents: en metàl·lic, en valors públics o per mitjà d'aval bancari solidari prestat en forma i condicions reglamentàries.
Quan les garanties es constituïsquen en metàl·lic o en valors públics, s'efectuarà el seu depòsit en Les Direccions Territorials de la Conselleria d'Economia, Hisenda i Ocupació.
15. Registre de la subvenció
Després del cobrament de la subvenció, l'entitat beneficiària haurà d'aportar certificat acreditatiu de què el seu import ha quedat registrat en la seua comptabilitat, amb expressió de l'assente practicat, Annex VII.
Sempre que s'haja aconseguit l'objectiu o finalitat perseguida, si no es justificara degudament el total del programa subvencionat, haurà de reduir-se l'import de la subvenció concedida, aplicant el percentatge de finançament sobre la quantia corresponent als justificants no presentats o no acceptats.
16. Modificació de la resolució de concessió
Les modificacions de les Resolucions de concessió de subvenció s'ajustaran al que establix l'article 36 de la Llei 38/2003, de 17 de novembre, General de Subvencions.
17. Causes de reintegrament
La nul·litat o el reintegrament de les subvencions concedides es determinarà de conformitat amb el que disposa l'article 37 de la Llei 38/2003, de 17 de novembre, General de Subvencions.
18. Base final
En tot el no previst en esta resolució, els beneficiaris se sotmetran al que establix la Llei General de Subvencions, la Llei d'Hisenda Pública de la Generalitat Valenciana i la Llei de Pressupostos de la Generalitat per a l'exercici de què es tracte.